Més de 1.100 persones participen en els pressupostos participatius
02 d’octubre 2024

Un total de 1.127 persones han votat les diferents propostes que havien arribat a la fase final del procés dels pressupostos participatius. El termini perquè la ciutadania votara els pressupostos participatius va finalitzar el passat 30 de setembre. Ara, l'Ajuntament treballarà perquè es duguen a terme els sis projectes d'inversió que han rebut més vots.

![](/media/i3pmdtyw/maría-rubio_c.jpg?width=179&height=269&mode=max)

Els projectes més votats han sigut: proposta de construcció d'un refugi per a albergar felins abandonats (506 vots), proposta d'ampliació de zones d'ombra i la vegetació en carrers, avingudes, places, passejos de la platja i col·legis (340 vots), proposta de millora de l'espai urbà (mobiliari, parc infantil/esportiu i zona d'ombres) al nucli d’Almardà (331 vots), proposta d'ampliació de zones d'ombra en parcs infantils (312 vots), proposta d'ampliació de la xarxa de banys públics (258 vots) i proposta de replantació d'arbres i gespa, arranjament de paviment i optimització del sistema de reg en el Triangle Umbral (238 vots).

La regidora de Participació Ciutadana, María Rubio, assegura que ha sigut un procés "molt participatiu des del principi". A més, afig: "Per a ser una primera experiència crec que hem estat a l'altura i, per descomptat, prenem nota de les errades que hàgem pogut cometre de cara a millorar el següent procés". Així mateix, considera que s'ha establit un precedent "que mereix continuïtat".

Els resultats de les votacions i els gràfics corresponents es poden consultar a través d'Internet: [https://participa.sagunto.es/#!/processos-participatius/65e9abb59760b2766b6b7956/participa](https://participa.sagunto.es/#!/processos-participatius/65e9abb59760b2766b6b7956/participa).

*   [](http://www.facebook.com/sharer.php?u=https://aytosagunto.es/va/actualitat/mes-de-1-100-persones-participen-en-els-pressupostos-participatius/ "Facebook")
*   [](http://twitter.com/share?url=https://aytosagunto.es/va/actualitat/mes-de-1-100-persones-participen-en-els-pressupostos-participatius/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/mes-de-1-100-persones-participen-en-els-pressupostos-participatius/ "Linked In")
*   [](mailto:?body=https://aytosagunto.es/va/actualitat/mes-de-1-100-persones-participen-en-els-pressupostos-participatius/)